เราตกบันไดเอ็นข้อเท้าฉีก วันแรกที่ตกหาเลย และเข้าเฝือกอ่อน 2 สัปดาห์ตอนแรกคนแรกจะให้เข้าเฝือก 3 สัปดาห์ แต่สัปดาห์ที่ 2 อีกคนที่มารับเคสแทนให้ถอดเลยปัจจุบันจะครบ 7 สัปดาห์แล้ว ยังเดินกะเผลกๆ ลงน้ำหนักได้ไม่มาก มีอาการเจ็บลึกๆ และเท้าบวมตลอดเลย อาการแบบนี้ถือว่าปกติไหมคะ และอีกนานไหมคะกว่าจะหาย ไม่รู้จะทำยังไงเลย เครียดมากTT
สวัสดีค่ะ อาการเอ็นที่บริเวณข้อเท้าฉีกจากอุบัติเหตุดังกล่าวมานั้น สามารถใส่เฝือกอ่อนๆเพื่อประคองไม่ให้ขยับมากเฉยๆได้ โดยการใส่เฝือกเพื่อช่วยพยุงไม่ให้เราขยับมากเท่านั้น หากเริ่มหายปวด ลดบวมแล้ว สามารถถอดเฝือกอ่อนออกได้การดูแลตัวเองเบื้องต้น งดการใช้งานข้อที่ปวด งดลงน้ำหนัก ฝึกยืดเหยียดกล้ามเนื้อได้ ไม่นั่งทับข้อเท้านานๆ รับประทานยาแก้ปวด ยาแก้อักเสบที่ไม่ใช่สเตียรอยด์ได้หากยังลงน้ำหนักได้ไม่เต็มที่ เจ็บมากขึ้นเรื่อยๆ แนะนำให้กลับไปพบแพทย์อีกครั้ง เพราะอาจมีภาวะแทรกซ้อน เช่นเอ็นที่ฉีกขาดยังไม่เชื่อมกัน หรือมีการอักเสบของกล้ามเนื้อที่อยู่รอบๆ มีข้ออักเสบ ปกติแล้วการมีเอ็นฉีกขาดต้องใช้เวลาเป็นเดือนในการฟื้นตัวเช่นกัน แต่อาการมักจะค่อยๆดีขึ้นเรื่อยๆค่ะ